 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ ቱርኪ ንሓይልታት ኩርዲ እንተ ኣጥቂዓ ቁጠባኣ ክድምስሶየ 8 ጥቅምቲ 2019 ምንጪ ስእሊ, AFP ፕረዚደንት ኣሜሪካ ዶናልድ ትራምፕ ሰራዊት ሃገሩ ሃንደበት ካብ ሰሜናዊ ሶርያ ክወጹ ድሕሪ ምእዛዙ ንቱርኪ ኣጠንቂቑ ሓይልታት ኣሜሪካ ንጂሃዳዊ ጉጅለ ዳዕሽ ንምድምሳስ ኣብ ሰሜናዊ ሶርያ ድሕሪ ምእታዉ ምስ ሓይልታት ኩርዲ ተላፊኑዩ ወታሃደራዊ ስርሒታቱን መጥቃዕትታቱን ከካይድ ጸኒሑ ይኹን እምበር እቲ ሃንደበታዊ ምስሓብ ናይቲ ሰራዊት ንዕጡቓት ኩርዲ ደንጺይዎም ከም ዘሎን ዓቢ ጥልመት ክብሉ ተቓዊሞሞ ኣለዉ ዕጡቓት ኩርዲ ኣብ ሶርያ ኢራንን ቱርክን ዝርከቡ ኮይኖም መሰላቶም ክኽበር ንነዊሕ ዓመታት ክቃለሱ ምጽንሖም ይፍለጥ ኲናት ሶርያ ኣብ ልዕሊ ወታሃደራዊ ቃፍላይ ቱርኪ ዝተፈነወ መጥቃዕቲ ሰለስተ ቀቲሉ ኣሜሪካ ሰራዊታ ካብ ሶሪያ ትስሕብ ከምዘላ ምምሕዳር ትራምፕ ገሊጹ ብፍላይ ኣብ ሰሜናዊ ምብራቕ ቱርኪ ምስ ሰራዊት መንግስቲ ነዊሕ እዋን ዝገበረ ግጭት ከካይዱ ጸኒሐምዮም መንግስቲ ቱርኪ ድማ ከም ዓቢ ስግኣት ብምጥማት ኣሸበርቲ ጉጅለዮም ክብል ይጥቅኖም ምስሓብ ሰራዊት ኣሜሪካ ድማ በቲ ሓደ ነቲ ካብ ቱርኪ ዝመጽእ ሓደጋ በቲ ካልእ ድማ ነቲ ካብቶም ዝሰዓርዎም ጉጅለ ዳዕሽ ክምኡውን ካብ መንግስቲ ሶርያን መሓዝኡ ዝኾነት ሩስያን ዝስዕብ ቀታሊ ሓደጋታት ኣቃሊዕዎም ይርከብ እቲ ሃንደበታዊ ውሳነ ፕረዚደንት ትራምፕ ብሓያሎ ሰበስልጣን ጸጥታ ኣሜሪካን ኣባላት ኮንግረስን ሓያል ተቓውሞ ገጢምዎሎ እቲ ስጉምቲ ድሕሪ ሕጂ ንኣሜሪካ ኣሚኑ ኣብ ከምኡ ዝበለ ኲናት ክተሓበበር ዝደሊ ወገን ከም ዘይህሉ ዝገብር ሓደገኛ ወሳኑዩ ይብሉ እቶም ተቓውምኦም ዘስምዑ ዘለዉ ምንጪ ስእሊ, Reuters መግለጺ ስእሊ, ሓይልታት ኩርዲ YPG ኣብ ምድምሳስ ጂሃዳዊ ጉጅለ ዳዒሽ ዓቢ ተራ ተጸዊቶምዮም ኣብ ሶርያ ስርሒታት ከካይዱ ዝጸንሑ ወታሃደራት ኣሜሪካ ኣስታት 1000 ከም ዝበጽሑን ዛጊት ክልተ ደርዘን ካብኦም ጥራይ ወጺኦም ከም ዘለዉ ሓደ በዓል ስልጣን ጉዳያት ወጻኢ እታ ሃገር ተዛሪቡ መርገጺ ትራምፕ እንታይዩ? 